Document ID: 31995R2268

Komisijas Regula (EK) Nr. 2268/95
(1995. gada 27. septembris)
par prioritāro vielu otro sarakstu, kā paredzēts saskaņā ar Padomes Regulu (EEK) Nr. 793/93
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EEK) Nr. 793/93 (1993. gada 23. marts) par esošo vielu riska faktoru novērtējumu un kontroli [1], un jo īpaši tās 8. un 10. pantu,
tā kā Regulā (EEK) Nr. 793/93 paredzēta esošo vielu riska faktoru novērtējuma un kontroles sistēma un tā kā, lai uzsāktu šādu vielu riska faktoru vērtēšanu, ir lietderīgi identificēt prioritārās vielas, kam jāpievērš uzmanība;
tā kā tādēļ ar Regulas (EEK) Nr. 793/93 8. pantu Komisijai uzliek pienākumu sagatavot prioritāro vielu sarakstu un tā kā 8. pantā bez tam norādīti faktori, kas jāņem vērā, gatavojot minēto sarakstu;
tā kā Regulas (EEK) Nr. 793/93 10. pantā paredzēts, ka attiecībā uz katru vielu, kas ir prioritāšu sarakstā, kādai dalībvalstij uzliek atbildību par tās novērtēšanu, un tā kā vielu iedalīšana nodrošina taisnīgu apgrūtinājuma sadalījumu starp dalībvalstīm;
tā kā pirmais prioritāšu saraksts ir pieņemts ar Komisijas Regulu (EK) Nr. 1179/94 [2];
tā kā šajā regulā paredzētie pasākumi ir saskaņā ar komitejas, kas izveidota saskaņā ar Regulas (EEK) Nr. 793/93 15. pantu, atzinumu,
IR PIEŅĒMUSI ŠO REGULU.
1. pants
Prioritāšu saraksts
1. Ar šo paredz otro prioritāro vielu sarakstu, kas ir dots šīs regulas pielikumā.
2. Ar šo katrai prioritāšu sarakstā esošai vielai izraugās dalībvalsti, kas ir atbildīga par tās novērtēšanu, un to norāda šīs regulas pielikumā.
2. pants
Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 27. septembrī

Labels: 12
0
1
18